SISB พุ่งพรวด 6% ทุบสถิติออลไทม์ไฮ! โบรกฯแนะเป้า 9.20 บ. ชี้ไตรมาส 3 โตเด่น-เทคนิคหนุน
SISB พุ่ง 6% ทำออลไทม์ไฮ! โบรกฯแนะเป้า 9.20 บ. ชี้ไตรมาส 3 โตเด่น-เทคนิคหนุน ล่าสุดอยู่ที่ 8.50 บาท บวก 0.50 บาท หรือ 6.25% มูลค่าซื้อขาย 207.90 ล้านบาท
SISB พุ่ง 6% ทำออลไทม์ไฮ! โบรกฯแนะเป้า 9.20 บ. ชี้ไตรมาส 3 โตเด่น-เทคนิคหนุน ล่าสุดอยู่ที่ 8.50 บาท บวก 0.50 บาท หรือ 6.25% มูลค่าซื้อขาย 207.90 ล้านบาท
5 ก.ย. 2562

ผู้สื่อข่าวรายงานว่า ราคาหุ้น บริษัท เอสไอเอสบี จำกัด (มหาชน) หรือ SISB ล่าสุด ณ เวลา 15.45 น. อยู่ที่ 8.50 บาท บวก 0.50 บาท หรือ 6.25% สูงสุดที่ 8.60 บาท ต่ำสุดที่ 8 บาท ด้วยมูลค่าซื้อขาย 207.90 ล้านบาท โดยราคาหุ้น SISB ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 29 พ.ย.2561ซึ่งมีราคา IPO อยู่ที่ระดับ 5.20 บาท

ทั้งนี้ บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำซื้อ SISB โดยมีแนวรับที่ 8.35 บาท และ 8.25 บาทเพื่อคาดหวังการปรับตัวเพิ่มขึ้นไปทดสอบแนวต้านที่ 9 บาท และ 9.40 บาท เป็นจุดขายทำกำไร และ STOP LOSS ถ้าราคาหุ้นปิดต่ำกว่า 7.90 บาท ลงไป
โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากเคลื่อนไหวออกด้านข้างเพื่อสร้างฐานที่บริเวณจุดสูงสุดเดิม ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง ส่วน MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นทดสอบแนวโน้มลง RSI ปรับตัวเพิ่มขึ้นเหนือระดับ 60
ด้านบล.ฟินันเซีย ไซรัส ระบุในบทวิเคราะห์ แนะนำ “ซื้อ” SISB ประเมินราคาเป้าหมาย 9.20 บาท เดือนส.ค.เป็นเดือนของปีการศึกษาใหม่ เบื้องต้นคาด Utilization rate ไตรมาส 3/62 น่าจะอยู่ที่ 62.5% เพิ่มจาก 61.5% ในไตรมาส 2/62 คิดเป็นจำนวนนักเรียนที่น่าจะเพิ่มขึ้น 200 คนในงวด 9 เดือนแรกปี 2562 (เป้าทั้งปี 200-250 คน) เมื่อบวกกับการขึ้นค่าเทอมตามปกติ คาดกำไรไตรมาส 3/62 น่าจะทำได้ 60 ล้านบาท เพิ่มขึ้น 15% เมื่อเทียบจากไตรมาสก่อน และเพิ่มขึ้น 115% เมื่อเทียบจากปีก่อน และจะคิดเป็น 72% ของทั้งปีที่คาด